2.4. 2020.

Dragi moji četvrtaši,

Danas upoznajemo Biljku cvjetnjaču .

Za početak pogledajte ima li kakvih promjena u posudi u koju si posijao/la sjemenke graha. Provjeri je li zemlja suha, ako je, dodaj malo vode. Ne zaboravite bilježiti svoja zapažanja.

**TABLICA:**

|  |  |  |
| --- | --- | --- |
| **DATUM** | **CRTEŽI RASTA I RAZVOJA POJEDINIH DIJELOVA BILJKE** | **OPAŽANJA O PROMJENAMA OD KLIJANJA DO RASTA I RAZVOJA POJEDINIH DIJELOVA** |
|  |  |  |

Ovakvu tablicu nacrtaj u bilježnicu iz PID- a i redovito bilježi svoja zapažanja. Tablicu nacrtaj preko cijele stranice.

Vjerujem da ste točno odgovorili na postavljena pitanja.

Što je priroda i kako ju dijelimo? Priroda je sve što nas okružuje a nije djelo čovjekova rada. Prirodu dijelimo na živu i neživu prirodu.

Jesu li živa i neživa priroda međusobno povezane? Da, živa i neživa priroda međusobno su povezane.

Nabroji dijelove nežive prirode ( 3 primjera). Po izboru ( voda, zrak, kamen, …)

Nabroji dijelove žive prirode? Ljudi, životinje, biljke.

Što je potrebno svim živim bićima za život? Svim živim za život potrebni su životni uvjeti: voda, zrak, hrana, svjetlost i toplina.

Čime se ljudi iz nežive prirode svakog dana koriste? Koriste vodu, dišu zrak, …

Sigurno ste u bilježnicu iz PID- a nacrtali „korake“ kako ste sijali sjemenke graha. Ja sam vam obećala slike i šaljem vam ih u prilogu .

Sada smo spremni za nastavak rada i razgovor o biljci cvjetnjači (ona koja ima cvijet).

Otvorite udžbenik i prvo pročitajte tekst iz udžbenika na str. 34. i 35. Nakon toga pogledajte prezentaciju koju sam vam šaljem u prilogu.

 Prepišite u bilježnicu plan ploče.

Ponovite što smo danas naučili kroz igru:

 [https://wordwall.net/hr/resource/430404/priroda-i-dru%c5%a1tvo/biljka-cvjetnja%c4%8da](https://wordwall.net/hr/resource/430404/priroda-i-dru%C5%A1tvo/biljka-cvjetnja%C4%8Da)

Kada ste ponovili gradivo riješite zadatke u radnoj bilježnici na 54. strani. Tko želi i ima uvjete, može napraviti pokuse koji su opisani u RB na str. 50. i 51.

Plan ploče

**BILJKA CVJETNJAČA 2.4.2020.**

Glavni dijelovi biljke: korijen, stabljika, list, cvijet, sjemenka, plod.

